འི་སྟེང་དུ་རྡོར་དྲིལ། དགང་གཟར་བླུགས། ལས་བུམ། སོ་རྩི། གོས་ཟུང་། དཔལ་འབར། རླུང་གཡབ། ཀུ་ཤ། །འཐོར་ནས་སོགས་ཉེ་བར་མཁོ་བའི་ཡོ་བྱད་ཐམས་ཅད་ཚོགས་པར་བྱ། རང་ཉིད་ཁྲུས་བྱས། ལུས་དྲི་ཞིམ་པས་བྱུགས་ཤིང་ཁ་ཤར་དུ་ཕྱོགས་པས་སྟན་བདེ་བ་ལ་བྱིན་པ་གཡས་པའི་ཁར་གཡོན་བྱིན་བཞག་པའི་པདྨའི་སྐྱིལ་ཀྲུང་ངམ་ཙོག་བུ་གང་བདེ་བས་འཁོད་ནས། བསང་ཆུ་ལ་དམིགས་ཏེ། ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུཾ་ཕཊ། ཅི་མང་བཟླས་ཏེ་བསང་ཆུ་བསྒྲུབ། གཞི་བདག་གཏོར་མ་བསྔོས་ལ་འཕྲིན་ལས་བཅོལ། དེ་ནས་སྨྲ་བ་བཅད་དེ་ལག་པ་རྡོར་དྲིལ་དང་མ་བྲལ་བའི་ངང་ནས། ཨ་མྲྀ་ཏའི་སྔགས་བརྗོད་ཅིང་ཀུ་ཤའི་ཆུན་པོས་བསང་ཆུ་བླངས་ཏེ། རང་དང་ཐབ་དང་མཆོད་རྫས་རྣམས་ལ་གཡས་བསྐོར་གྱིས་གཏོར་ཞིང་ལན་གསུམ་བསངས། མཆོད་པ་རྣམས་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ། ཨོཾ་འོད་དུ་ཞུ་བ་ལས་བྱུང་བའི་མཆོད་ཡོན། ཞབས་བསིལ། ཞལ་བསིལ། བསང་གཏོར། མེ་ཏོག །བདུག་སྤོས། མར་མེ། དྲི་ཆབ། ཞལ་ཟས། རོལ་མོ། གཞན་ཡང་འཕན་གདུགས་རྒྱལ་མཚན་ལ་སོགས་པ་བསམ་གྱིས་མི་ཁྱབ་པ་དཔལ་ཀུན་ཏུ་བཟང་པོའི་མཆོད་སྤྲིན་ལྟ་བུ་དྭངས་ཤིང་ཐོགས་པ་མེད་པ་ནམ་མཁའི་ཁམས་གང་བ་འདི་ཉིད་འཕགས་པ་ཐུགས་རྗེ་ཆེན་པོ་བཅུ་གཅིག་ཞལ་གྱི་ལྷ་ཚོགས་འཁོར་དང་བཅས་པ་རྣམས་ཀྱི་སྤྱན་ལམ་དུ་འབྱུང་ཞིང་རྒྱས་པར་གྱུར་ཅིག ། སོ་སོའི་ཕྱག་རྒྱ་བཅའ་ཞིང་། ཨོཾ་ཨརྒྷཾ་ཨཱཿཧཱུཾ་ནས། ཨོཾ་བཛྲ་ཤཔྟ་ཨཱཿཧཱུཾ་གི་བར་བརྗོད། ལག་པ་རྡོ་རྗེའི་ཁུ་ཚུར་ལས་གུང་མོ་གཉིས་རྩེ་སྤྲད་དེ་བསྲེག་རྫས་རྣམས་ལ་བསྟན་ཞིང་། སྤྱི་མཐུན་དུ། ཨོཾ་སྭཱཧཱ། ཡམ་ཤིང་ལ། ཨོཾ་ཨཱཿསྭཱཧཱ། མར་ཁུ་ལ། ཨོཾ་ཤྲཱིཾ་སྭཱཧཱ། འབྲུ་རྣམས་ལ། ཨོཾ་ཛྲིཾ་སྭཱཧཱ། རྫས་གཞན་རྣམས་ལ། ཨོཾ་ཀུ་རུ་ཀུ་རུ་སྭཱཧཱ། ཞེས་ཕྱག་རྒྱ་དང་བཅས་ལན་གསུམ་དུ་བྱིན་གྱིས་བརླབས། རྫས་རྣམས་ཀྱི་མཚན་ཉིད་དང་མི་ལྡན་པའི་ཉེས་སྐྱོན་ཐམས་ཅད་སྦྱངས་ནས་རྫས་རྣམས་ལྷ་རྫས་ཀྱི་ཡོ་བྱད་ཕུན་སུམ་ཚོགས་པར་གྱུར་པར་བསམ་མོ། །དེ་ནས་བྲམ་ཟེ་རྒྱུན་ཞག་གི་མེའམ། འོ་མ་ཅན་གྱི་ཤིང་གི་མེའམ། ཞི་བའི་སྦྱིན་སྲེག་བྱས་པའི་མེའམ། དགོན་པའི་མེའམ། མེ་ཤེལ་གྱི་མེ་གང་ཡང་རུང་བ། ཨོཾ་ཨཱཿཧཱུཾ། ལན་གསུམ་བརྗོད་དེ་སྣོད་ཀྱི་ནང་དུ་བཞག་ལ་ཞུན་མར་གྱི་སྒྲོན་མེ་སྦར་ཞིང་། ལས་སྔགས་བརྗོད་པ་དང་བཅས་བསང་ཆུས་གཡས་བསྐོར་དུ་ལན་གསུམ་བསངས། སྒྲོན་མེ་དེ་རྩྭའི་ཆུན་པོ་དང་བཅས་ཐབ་ཀྱི་ནང་དུ་བཅུག ། ཨོཾ་བཛྲ་ཛྭ་ལ་རཾ། ཞེས་བརྗོད་དེ་གཟི་བྱིན་བསྐྱེད། ཧཱུཾ་ཞེས་བརྗོད་དེ་རླུང་དར་གཡབ། ཏདྱ་ཐཱ། ཨོཾ་དྷ་ར་དྷ་ར། ཞེས་སོགས་སྙིང་པོ་བཟླ་བཞིན་མར་ཁུ་བླུགས་གཟར་བདུན་གྱིས་མེ་གསོ། ཀུ་ཤ་རྣམས་ལག་ཏུ་བཟུང་ལ། ཨོཾ་བཛྲ་སཏྭཱ་ཨཱཿ ལན་གསུམ་གྱིས་བྱིན་གྱིས་བརླབས། ཨོཾ་ཀུ་ཤ་འདི་ནི་གཙང་ཞིང་དགེ །ཚངས་པའི་ལྷ་རྣམས་དག་བྱེད་ཡིན། །དཀོན་མཆོག་གསུམ་པོ་མཉེས་བྱེད་པ། །ས་ལས་སྐྱེས་པའི་འདབ་མའི་སྙིང་། །བདག་གི་བགེགས་རྣམས་ཐམས་ཅད་ནི། །ཞི་དང་བཀྲ་ཤིས་མཛད་དུ་གསོལ། ། ཞེས་བརྗོད། བྲེལ་དུས་ཚིགས་བཅད་འདི་མ་བརྗོད་ཀྱང་རུང་། སྔགས་སྔ་མ་ལན་ལྔ་བརྗོད་ཅིང་ཀུ་ཤ་དགྲམ། ཐལ་མོ་སྦྱར་ཏེ། བཅོམ་ལྡན་འདས་རྡོ་རྗེ་སེམས་དཔའ་བདག་གི་བགེགས་ཐམས་ཅད་ཞི་བ་དང་བཀྲ་ཤིས་པར་མཛད་དུ་གསོལ། ཞེས་གསོལ་བ་གདབ་བོ། །
གཉིས་པ་དངོས་གཞི་ལ་གསུམ། ཐོག་མར་འཇིག་རྟེན་པའི་མེ་ལྷ་མཆོད་པ། བར་དུ་འཇིག་རྟེན་ལས་འདས་པའི་མེ་ལྷ་མཆོད་པ། མཐར་འཇིག་རྟེན་པའི་མེ་ལྷ་མཆོད་པའོ། །དང་པོ་ལ་གསུམ། ཐབ་དང་མེ་ལྷ་བསྐྱེད་ཅིང་ཡེ་ཤེས་པ་དང་བསྲེ་བ། མཆོད་ཅིང་བསྟོད་དེ་དམ་ཚིག་བསྒྲགས་པ། བསྲེག་རྫས་ཕུལ་ནས་སླར་ཡང་མཆོད་པའོ། །དང་པོ་ནི། ཐབ་སྔར་བཞིན་བསང་སྦྱངས། སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་སྟེང་དུ་ཧཱུཾ་དཀར་པོ་ཞུ་བ་ལས་བྱུང་བའི་ཞི་བའི་ཐབ་ཁ་དོག་དཀར་ཞིང་དབྱིབས་ཟླུམ་པ། རྒྱར་ཁྲུ་གང་བ། ཟབས་སུ་ཁྲུ་ཕྱེད་པ། མུ་རན་ཁ་ཁྱེར་དང་བཅས་པ། ཁ་ཁྱེར་ལ་རྡོ་རྗེའི་འཕྲེང་བས་བསྐོར་བ། གྲྭ་བཞིར་ཟླ་ཕྱེད་རྡོ་རྗེས་མཚན་པ། དྭངས་ཤིང་ཐོགས་པ་མེད་པ་མཚན་ཉིད་ཐམས་ཅད་ཡོངས་སུ་རྫོགས་པར་གྱུར། ཐབ་ཀྱི་ནང་གི་དབུས་སུ་སྣ་ཚོགས་པདྨའི་ལྟེ་བར་རཾ་ལས་བགྲང་འཕྲེང་རཾ་གྱིས་མཚན་པ། དེ་ཡོངས་སུ་གྱུར་པ་ལས་ཞི་བའི་མེ་ལྷ་འཛིན་བྱེད་སྐུ་མདོག་དཀར་པོ་འོད་ཟེར་དཀར་པོ་འཕྲོ་ཞིང་འདུ་བ། རྭ་སྐྱེས་ལ་ཞོན་པ་ཞལ་གཅིག་ཕྱག་གཉིས་པ། གཡས་བགྲང་འཕྲེང་དང་གཡོན་སྤྱི་བླུགས་འཛིན་པ། གསུས་ཁྱིམ་ཆེ་ཞིང་རལ་བའི་ཐོར་ཚུགས་ཅན། ཨག་ཚོམ་འཕྱང་བ། གོས་དཀར་པོ་གསོལ་ཞིང་སྲད་བུ་དཀར་པོའི་སེ་རལ་ཁ་ཐོགས་པ། དྲང་སྲོང་གི་ཚོགས་དཔག་ཏུ་མེད་པས་བསྐོར་བའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོས་མཚན་པར་གྱུར། རང་ཉིད་ཀྱི་ཐུགས་ཀའི་ས་བོན་ལས་འོད་ཟེར་འཕྲོས། ཤར་ལྷོ་ནས་མེ་ལྷ་དྲང་སྲོང་གི་ཚོགས་ཀྱིས་བསྐོར་བ་སྤྱན་དྲངས། ལག་པ་གཡས་མི་འཇིགས་པ་སྦྱིན་པའི་ཕྱག་རྒྱས་མཐེ་བོང་གཡབ་ཅིང་། ཨོཾ་ཚུར་སྤྱོན་ཚུར་སྤྱོན་འབྱུང་པོ་ཆེ། །མེ་ལྷའི་རྒྱལ་པོ་དྲང་སྲོང་མཆོག །སྲེག་བླུགས་ཞལ་ཟས་བཞེས་སླད་དུ། །འདིར་ནི་ཡང་དག་བསྙེན་པར་མཛོད། །གཟི་བརྗིད་ཆེན་པོ་མེ་ཡི་ལྷ། །འདོད་པ་ཐམས་ཅད་བསྒྲུབ་པ་པོ། །ཐུགས་རྗེས་སེམས་ཅན་དོན་མཛད་པ། །འདི་ཉིད་དུ་ནི་བཞུགས་སུ་གསོལ། །ཊཀྐི་ཧཱུཾ་ཛཿ ཐབ་ཀྱི་མེ་འཚམས་ཀྱི་ཁ་ཁྱེར་གྱི་ཀུ་ཤའི་གདན་ལ་བཞུགས་པར་གྱུར། ལས་སྔགས་བརྗོད་ཅིང་བསང་ཆུ་གཏོར། ཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར།
གཉིས་པ་མཆོད་ཅིང་བསྟོད་དེ་དམ་ཚིག་བསྒྲགས་པ་ནི། ཨོཾ་ཨཱཿཧྲཱིཿ པྲ་ཝ་ར་སད་ཀ་རཾ་པྲོཀྵཱ་ཎཱཾ་པྲ་ཏཱི་ཙྪ་སྭཱཧཱ། ཞེས་བསང་གཏོར་དང་། པྲོཀྵཱ་ཎཱཾ་གྱི་གནས་སུ་ཨཱཉྩ་མཱ་ཎཱཾ། ཨ་རྒྷཾ། པཱ་དྱ་རྣམས་སྦྱར་ཏེ་ཆུ་བཞི་ཕྱག་ལེན་ལྟར་འབུལ། ཨོཾ་ཨགྣ་ཡེ་ས་པ་རི་ཝཱ་ར་པུཥྤེ་པྲ་ཏཱི་ཙྪ་སྭཱཧཱ། དེ་བཞིན་དུ། དྷུ་པེ། ཨ་ལོ་ཀེ། གནྡྷེ། ནཻ་ཝི་དྱ། ཤཔྟ་རྣམས་སྦྱར་བས་མཆོད། དྲིལ་སྟབས་དང་བཅས། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །མེ་ལྷའི་རྒྱལ་པོ་ཊཀྐིས་དབང་བསྐུར་བ། །ཤེས་རབ་མཆོག་གིས་ཉོན་མོངས་ཐམས་ཅད་བསྲེགས། །འཛིན་བྱེད་མེ་ལྷ་ཉིད་ལ་རྣམ་པར་འདུད། །ཚངས་པ་འཇིག་རྟེན་མགོན་གྱི་སྲས། །མེ་ལྷའི་རྒྱལ་པོ་དྲང་སྲོང་མཆོག།།འབྱུང་པོ་ཡོངས་སུ་བསྐྱབ་པའི་ཕྱིར། །ཐུགས་རྗེའི་དབང་གིས་སྐུར་སྤྲུལ་བ། །རིག་སྔགས་གྲུབ་པའི་དྲང་སྲོང་ཚུལ། །ཉོན་མོངས་སྲེག་པའི་ཤེས་རབ་འོད། །བསྐལ་པའི་མེ་བཞིན་གཟི་བརྗིད་འབར། །མངོན་ཤེས་རྫུ་འཕྲུལ་ཞབས་དང་ལྡན། །ཐབས་ཀྱིས་སྤྲུལ་པའི་ཐེག་པ་བཅིབས། །རིག་སྔགས་གསུང་ཞིང་བགྲང་འཕྲེང་འཛིན། །བདུད་རྩིའི་བཅུད་ལྡན་གུཎྜེ་བསྣམས། །ཆོས་ཀྱི་བདུད་རྩི་ཡོངས་ལ་བསིལ། །ཉེས་པའི་སྐྱོན་བྲལ་ཚངས་པར་སྤྱོད། །འཇིག་རྟེན་གནས་ཀྱང་མྱ་ངན་འདས། །ཞི་བ་བརྙེས་ཀྱང་ཐུགས་རྗེ་ཆེ། །དེ་བས་བསྟོད་དེ་ཕྱག་ཀྱང་འཚལ། ། ཞེས་ཡོངས་རྫོགས་སམ་ཚིགས་བཅད་དང་པོ་གང་རིགས་ཀྱིས་བསྟོད། ཨོཾ་བཛྲ་ཨ་ན་ལ་མ་ཧཱ་བྷཱུ་ཏ་ཛྭ་ལ་ཛྭ་ལ་ཡ་སརྦ་བྷ་སྨི་ཀུ་རུ་སརྦ་དུཥྚཾ་ཧཱུཾ་ཕཊ་ཏྲི་ཤྱ་ཛཿཧཱུཾ་བཾ་ཧོཿ ས་མ་ཡ་སྟྭཾ་ས་མ་ཡ་ཧཾ། ཞེས་ལན་གསུམ་གྱིས་དམ་ཚིག་བསྒྲགས།
གསུམ་པ་བསྲེག་རྫས་ཕུལ་ནས་སླར་ཡང་མཆོད་པ་ནི། མེ་ལྷའི་ལྗགས་རྡོ་རྗེའི་རྣམ་པ་ཅན་དཀར་པོ་ལ་རཾ་ཡིག་དང་། དགང་བླུགས་ཀྱི་ཁ་ལ་ཧྲཱིཿཡིག་འོད་ཟེར་དང་བཅས་པས་མཚན་པར་གྱུར། ལག་པ་གཉིས་པུས་མོའི་ནང་ལས་ཕྱིར་མི་འདའ་བར་བྱས་ལ་ལག་པ་གཡོན་པས་དགང་གཟར་བཟུང་། གཡས་པས་བླུགས་གཟར་མར་གྱིས་བཀང་བ་བཟུང་ནས། ལག་པ་གཉིས་མཛུབ་མོ་བརྐྱངས་པའི་ཁུ་ཚུར་ཁ་སྦྱར་བ་བྱང་ཆུབ་མཆོག་གི་ཕྱག་རྒྱ་བྱས་ལ། ཨོཾ་ཨགྣ་ཡེ་ཨཱ་དཱི་བྱཱ་ཨཱ་དཱི་བྱཱ་ཨཱ་བཱི་ཤ་ཨཱ་བི་ཤ་མཧཱ་ཤྲི་ཡེ་ཧ་བྱ་ཀ་བྱ་བཱ་ཧཱ་ནཱ་ཡ། ཞེས་པའམ། ཨོཾ་ཨགྣ་ཡེ་ཞེས་པ་གང་རུང་གཅིག་ལ། བདག་ཅག་དཔོན་སློབ་འཁོར་དང་བཅས་པ་ཐམས་ཅད་ཀྱི་སྡིག་སྒྲིབ་ཉིས་ལྟུང་བཀྲ་མི་ཤིས་པ་རྣམས་དང་། ཁྱད་པར་དུ་འདོད་དོན་ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད་ཤཱིནྟཾ་ཀུ་རུ་ཡེ་སྭཱཧཱ། ཞེས་པའམ། བསྙེན་པའི་ཁ་སྐོང་གི་ཚེ། བདག་གི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཉེས་ལྟུང་གི་ཚོགས་ཐམས་ཅད་དང་། ཁྱད་པར་དུ་ཡང་ཆོ་ག་དང་སྔགས་ཀྱི་ཆད་ལྷག་ལ་སོགས་པའི་ཉེས་པ་ཐམས་ཅད་ཤཱིནྟཾ་ཀུ་རུ་ཡེ་སྭཱཧཱ། ཞེས་པ་དང་། སྡིག་སྦྱོང་གཙོ་བོར་བྱེད་ན། བདག་གི་འདོད་དོན་ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད་དང་། སྡིག་པ་ཐམས་ཅད་ཤཱིནྟཾ་ཀུ་རུ་ཡེ་སྭཱཧཱ། ཞེས་སོགས་སྤེལ་ཚིག་གི་ཁྱད་པར་གང་དགོས་རིགས་པས་དཔྱད་དེ་སྦྱོར། དེ་ལྟར་སྤེལ་ཚིག་བཏགས་པ་བདུན་ནམ་གསུམ་གྱིས་དགང་བླུགས་བདུན་ནམ་གསུམ་དབུལ། སྐབས་འདིར་མེ་པྲ་བརྟག་ཅིང་ངན་ན་མེ་ལ་ལས་སྔགས་བརྗོད་ཅིང་བསང་གཏོར་བྱ། གོས་དཀར་མོའི་སྔགས་ཀྱིས་བསྲུང་བ་བྱས་ལ་ལས་སྔགས་ལ་བགེགས་ཐམས་ཅད་ཤཱིནྟཾ་ཀུ་རུ་ཡེ་སྭཱཧཱ། ཞེས་པ་སྦྱར་ཏེ་དགང་བླུགས་བདུན་དབུལ། སླར་ཡང་ལས་སྔགས་ཀྱིས་བསང་གཏོར་བྱས་ཏེ། མེ་ལྷའི་སྔགས་ཀྱིས་དགང་བླུགས་བདུན་འབུལ། མེ་པྲ་བཟང་ན་དེ་དག་བྱེད་མི་དགོས་སོ། །དེ་ནས་ཡམ་ཤིང་རྣམས་བྱང་ཆུབ་ཀྱི་ཤིང་གི་རང་བཞིན་གྱི་བདུད་རྩིར་གྱུར་པར་བསམ་སྟེ། ཡམ་ཤིང་ནས་ཁྱད་པར་བའི་རྫས་ཀྱི་བར་དབུལ་བར་བྱ་ཞིང་། སྔགས་ནི། ཨོཾ་ཨགྣེ་དེ་བ་རི་ཥི་སརྦ་དེ་བ་ཤཱིནྟཾ་ཀུ་རུ་ཡེ་སྭཱཧཱ། ཞེས་པའི་སྔགས་འདིས་བསྲེག་རྫས་ཐམས་ཅད་ཕུལ་ཆོག་པར་གསུངས་པ་ལྟར་རམ། ཡང་ན་ཞི་བའི་སྦྱིན་སྲེག་གཞན་དང་མཐུན་པར། ཨོཾ་ཨགྣེ་ཡེ་ཨཱ་དཱི་བྱཱ་སོགས་སམ། ཨོཾ་ཨགྣེ་ཡེ་སྭཱཧཱ། ཞེས་པ་གང་རུང་གི་མཇུག་ཏུ། ཨོཾ་བོ་དྷི་བྲི་ཀྵཱ་ཡེ་སྭཱཧཱ། སྤེལ་ཚིག་ནི། བསྙེན་པའི་ཁ་སྐོང་གི་ཚེ། བདག་གི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཉེས་ལྟུང་གི་ཚོགས་ཐམས་ཅད་དང་། ཁྱད་པར་དུ་ཡང་ཆོ་ག་དང་སྔགས་ཀྱི་ཆད་ལྷག་ལ་སོགས་པའི་ཉེས་པ་དང་། གཟི་བརྗིད་ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད་ཤཱིནྟཾ་ཀུ་རུ་ཡེ་སྭཱཧཱ། ཞེས་པ་དང་། སྡིག་སྦྱོང་སོགས་ལ་སྤེལ་ཚིག་བསྒྱུར་དགོས་པའི་ཁྱད་པར་ཤེས་དགོས་སོ། །དེ་བཞིན་དུ་རིགས་འགྲེས་སྦྱར་ཏེ། མར་ཁུ་ལ། ཨོཾ་ཨ་བྣེ་(ཨགྣེ)ཡེ་སྭཱཧཱ། འབྱོར་བ་ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད། ཏིལ་ལ། ཨོཾ་སརྦ་བཱ་བཾ་ད་ཧ་ན་བཛྲཱ་ཡེ། སྡིག་པ་ཐམས་ཅད། དུར་བ་ལ། ཨོཾ་བཛྲ་ཨཱ་ཡུ་ཥེ། ཚེ་མཐར་ཕྱིན་པ་ལ། འབྲས་ལ། ཨོཾ་བཛྲ་བུ་ཥྚཱ་ཡེ། བསོད་ནམས་རྒྱས་པ་ལ། ཞོ་ཟན་ལ། ཨོཾ་སརྦ་སཾ་པཱ་དེ། བདེ་བ་མཆོག་ལ། ཀུ་ཤ་ལ། ཨོཾ་ཨ་བྲ་ཏི་ཧ་ཏ་བཛྲཱ་ཡེ། བསྲུངས་པ་མཆོག་ལ། ཡུངས་དཀར་ལ། ཨོཾ་སརྦ་ཨརྠ་སི་དྷ་ཡེ། བསེགས་(བགེགས)ཐམས་ཅད། སོ་བ་ལ། ཨོཾ་བཛྲ་བི་ཛ་ཡེ། ནོར་དང་འབྲུ་རྒྱས་པ་ལ། ནས་ལ། ཨོཾ་མ་ཧཱ་བེ་གཱ་ཡེ། མྱུར་བའི་ཤུགས་ཕུན་སུམ་ཚོགས་པ་ལ། སྲན་མ་ལ། ཨོཾ་མ་ཧཱ་པ་ལཱ་ཡེ། སྟོབས་རྒྱས་པ་ལ། གྲོ་ལ། ཨོཾ་བཛྲ་གྷ་སྨ་རི། ནད་ཐམས་ཅད། ཅེས་བཅུག་པ་སྦྱོར། རྫས་ཁྱད་པར་བ་ནི། མེ་ལྷའི་སྔགས་ཀྱིས་དབུལ། དེ་ནས་ཞལ་བསིལ་དང་བསང་གཏོར་གཉིས་སྔར་བཞིན་འབུལ། མར་ཁུ་བླུགས་གཟར་གང་ཐབ་ཏུ་ཕུལ་ལ། ཨོཾ་བཛྲ་ཛྭ་ལ་རཾ། མེ་ལྷ་མེ་འབར་བའི་རྣམ་པར་གྱུར། ཅེས་བརྗོད།
གཉིས་པ་འཇིག་རྟེན་ལས་འདས་པའི་མེ་ལྷ་མཆོད་པ་ནི། ཐབ་ཀྱི་མེ་སྔར་བཞིན་བསངས་སྦྱངས། སྟོང་པའི་ངང་ལས་བྷྲུཾ་དཀར་པོ་ཡོངས་སུ་གྱུར་པ་ལས་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་གྲུ་བཞི་སྒོ་བཞི་རྒྱན་རྟ་བབས་དང་བཅས་པའི་དབུས་སུ་རིན་པོ་ཆེའི་ཁྲིའི་སྟེང་དུ་པཾ་ལས་པདྨ། ཞེས་པ་ནས། འོད་ཟེར་དཀར་པོ་འཕྲོ་བ། ཤར་དུ་ཧཱུཾ་ལས། ཞེས་པ་ནས། དར་སྣ་ཚོགས་ཀྱི་ན་བཟའ་ཅན་དུ་གྱུར། ལྷ་ཐམས་ཅད་ཀྱི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོ། ཐུགས་ཀར་ཟླ་བ་ལ་གནས་པའི་ཧྲཱིཿཡིག་དཀར་པོ་ལས་འོད་ཟེར་འཕྲོས་པས། པོ་ཏ་ལ་ནས་འཕགས་པ་སྤྱན་རས་གཟིགས་དབང་ཕྱུག་སངས་རྒྱས་དང་བྱང་ཆུབ་སེམས་དཔའི་ཚོགས་དང་བཅས་པ་སྤྱན་དྲངས། ཨོཾ་བཛྲ་ས་མ་ཛཿ དྲི་ཞིམ་པོའི་སྤོས་ལག་ཏུ་ཐོགས་ཏེ། མ་ལུས་སེམས་ཅན་ཀུན་གྱི་མགོན་གྱུར་ཅིང་། ། ཞེས་སོགས་ཤོ་ལོ་ཀ་གསུམ་མམ་དང་པོ་གང་རིགས་དང་། འདིར་ནི་གཟུགས་དང་ལྷན་ཅིག་ཏུ། ། ཞེས་པ་ནས། དེ་སྲིད་བཅོམ་ལྡན་བཞུགས་སུ་གསོལ། །ཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར། སླར་ཡང་ཐུགས་ཀའི་ཧྲཱིཿལས་འོད་ཟེར་འཕྲོས། འོ